CELEX: 62015TN0305
Language: hr
Date: 2015-06-05 00:00:00
Title: Predmet T-305/15: Tužba podnesena 5. lipnja 2015. – Airdata protiv Komisije

20150731061617122015/C 270/433052015TC27020150817HR01HRINFO_JUDICIAL20150605343522Predmet T-305/15: Tužba podnesena 5. lipnja 2015. – Airdata protiv Komisije
 ---documentbreak--- C2702015HR3420120150605HR0043342352Tužba podnesena 5. lipnja 2015. – Airdata protiv Komisije
   (Predmet T-305/15)2015/C 270/43Jezik postupka: engleski
      Stranke
   
   
      Tužitelj: Airdata AG (Leinfelden-Echterdingen, Njemačka) (zastupnici: E. Niitväli i M. Reysen, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi Odluku Komisije C(2014) 4443 final, objavljenu 13. ožujka 2015., od 2. srpnja 2014., usvojenu u predmetu M.7018 Telefonica Deutschland/E-Plus u skladu s člankom 8. stavkom 2. Uredbe (EZ) br. 139/2004 (
                  1
               ), i
         
      
            —
         
         
            naloži Komisiji snošenje troškova postupka.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
            1.
         
         
            Prvi tužbeni razlog, kojim se tvrdi da je spornom odlukom počinjena bitna povreda procesnog pravila iz članka 296. stavka 2. UFEU-a jer Komisija nije na adekvatni način obrazložila mjeru koju je usvojila.
            
                     —
                  
                  
                     Komisija nije dovoljno jasno i potpuno obrazložila razloge za svoju odluku da prihvati određene obveze koje imaju za cilj neutraliziranje ozbiljnih problema vezanih uz tržišno natjecanje postojanje kojih je utvrdila u postupku ispitivanja kontrole koncentracije. U Odluci osobito nije obrazloženo zašto Komisija smatra da bi se treća stranka u čiju korist su zasnovane obveze mogla učinkovito natjecati s imovinom o kojoj se radi.
                  
               
      
            2.
         
         
            Drugi tužbeni razlog, kojim se tvrdi da je Komisija povrijedila obvezu ispravne primjene prava budući da su u njezinoj odluci materijalno pogrešno primijenjene odredbe prava EU-a o kontroli koncentracija.
            
                     —
                  
                  
                     Dijelovi obveza se vrlo vjerojatno neće primijeniti, dok će neki dijelovi vrlo vjerojatno sačuvati status quo ante, ali neće doprinijeti povećanju intenziteta tržišnog natjecanja. Preostali dijelovi nisu dovoljni da bi otklonili ozbiljnu štetu koju predmetna transakcija uzrokuje tržišnom natjecanju.
                  
               
      (
         1
      )	Uredba Vijeća (EZ) br. 139/2004 od 20. siječnja 2004 o kontroli koncentracija između poduzetnika (SL L 24, str. 1.) (SL, posebno izdanje na hrvatskom jeziku, poglavlje 8., svezak 5., str. 73.).